Festival Nadales Solidàries
dl., 13/11/2017 - 12:15

Amb la finalitat de contribuir a la celebració de les festes nadalenques i recuperar les nostres

tradicions, l’Ajuntament d’Alcàsser organitza el PRIMER FESTIVAL DE NADALES SOLIDÀRIES, que

tindrà lloc el dia 16 de desembre de 2017, a partir de les 18:00 hores, en la plaça del Castell.

Aquesta activitat junt a l’encesa de l’arbre de la plaça inaugurarà el programa d’actes nadalencs.

PARTICIPANTS

Podran participar grups integrats per escolars de totes les edats, membres d’entitats, associacions o

col·lectius locals o grups formats expressament amb la finalitat de participar en el festival.

El nombre d’integrants dels grups és limitat fins a un màxim de 30 components per grup. És podran

utilitzar instruments musicals.

Els grups participants hauran d’interpretar en el seu repertori una nadala de lliure elecció.

MODALITATS DE PARTICIPACIÓ

A) MODALITAT INFANTIL. Grups de participants d’edat fins a 7 anys.

B) MODALITAT JUVENIL. Grups de participants d’edat compresa entre 8 i 15 anys.

C) MODALITAT ADULTS. Grups de participants d’edat a partir de 16 anys.

DESENVOLUPAMENT DEL FESTIVAL

El festival de nadales se celebrarà el dissabte 16 de desembre en la plaça del Castell a partir de les

18:00 hores. Els grups participants hauran de presentar-se com a mínim mitja hora abans de

començar el festival, tenint en compte l’ordre d’actuació, el qual serà comunicat prèviament als

participants.

TERMINI D’INSCRIPCIÓ

Hi podran participar tots els grups que formalitzen la seua inscripció al correu electrònic

ccultural@alcasser.es o a les oficines municipals fins el dilluns 11 de desembre a les 14:00 h.

Per a inscriure’s els participants han d’emplenar i presentar la sol·licitud corresponent.

APORTACIÓ SOLIDÀRIA

Els grups participants podran aportar un joguet infantil o aliments nadalencs que s’entregaran a

CÁRITAS I CREU ROJA local.